રાજકોટ | અઢી વર્ષ પહેલા એસ.ટી.બસ પર કરેલા પથ્થરમારામાં તેમજ માર મારવાને કારણે બસનાં ચાલક દિલીપભાઇ રત્નુ અને કંડક્ટર પી.પી.ગોહેલને મૂઢ ઇજા થઇ હતી. જેને કારણે બંનેને હોસ્પિટલમાં સારવાર લેવી પડી હતી. જો કે, બનાવમાં બંને એસ.ટી. કર્મચારીને એસ.ટી.તંત્રે સારવારનો ખર્ચ આપ્યો હતો. પરંતુ સરકારના આદેશ બાદ હુમલામાં સંડોવાયેલા નવ શખ્સને નિર્દોષ જાહેર કરવામાં આવ્યા છે. અહીંયા પ્રશ્ન એ ઉપસ્થિત થાય છે કે, સરકારે અનામત આંદોલનકારીઓને તો રાજી કર્યા પરંતુ એસટી બસના ચાલકને મૂંઢ ઈજા થઈ હતી. ત્યારે આ કેસમાં સરકારી કર્મચારી દિલીપભાઈ રત્નુને ન્યાય મળ્યો કહેવાશે? અને સરકાર આ બાબતે વિચાર કરશે?